Mavzu. Qishloq xo‘jalik hayvonlari uchun yem-xashak yetishtirish va tayyorlash texnologiyasi.

Mavzu bo‘yicha asosiy savollar.
1. Turli xil chorva mollarini oziqlantirishning o‘ziga xos xususiyatlari.
2. [bookmark: _GoBack]Oziqalarni yetishtirish va tayyorlash texnologiyasi
3. Oziqalarni qayta ishlash va mollarga berish texnologiyasi

Tayanch tushuncha va iboralar: me’yor, ratsion, fiziologik holat, protein, makro va mikroelementlar, karotin, konsentrat oziqa, omixta yem, briketlangan va donador oziqa, silos, senaj.
1 – savolning bayoni. Turli xil chorva mollarini oziqlantirishning o‘ziga xos xususiyatlari. Chorva mollarining sog‘lom o‘sishi va rivojlanishi, ulardan ko‘p va sifatli mahsulot olish uchun ularni yil davomida talab darajasida oziqlantirish zarur. Agar oziq moddalar yetarli miqdorda berilmasa, mollar organizmidagi barcha fiziologik jarayonlar susayadi, ular o‘sish va rivojlanishdan orqada qolib, mahsuldorligi pasayib ketadi. Shuning uchun ham chorva mollarining yoshi va jinsi, fiziologik holati, yetishtiriladigan mahsulot turi va mahsuldorligiga qarab barcha turdagi chorva mollari va parrandalar uchun oziqlantirish me’yori ishlab chiqilgan.
Oziqlantirish me’yori deb chorva mollari va parrandalarning turi, yoshi, vazni, mahsuldorligi va fiziologik holati hisobga olingan holda ularning oziqa moddalarga bo‘lgan kundalik talabiga aytiladi. Hozirgi kunda chorvachilik,parrandachilik va baliqchilik ilmiy tadqiqot instituti olimlari tomonidan barcha turdagi chorva mollari va parrandalar uchun ularning turi, yoshi va jinsi, vazni, olinadigan mahsulot turi va mahsuldorligiga qarab oziqa me’yorlari ishlab chiqilgan. Oziqa me’yorlari asosida, xo‘jalikdagi mavjud yem-xashak turlarini hisobga olgan holda mutaxassislar tomonidan kundalik oziqa ratsioni tuziladi. Oziqa ratsionidagi yem–xashak turlarining to‘yimliligi, hazmlanuvchi protein, makro va mikroelementlar miqdori belgilangan me’yor darajasida bo‘lishi lozim. Aks holatda mollarning o‘sishi va rivojlanishi orqada qolishi hamda mahsuldorligining pasayib ketishi mumkin. Shuning uchun ham chorva mollariga oziqa ratsioni tuzishda, avval ularning jinsi, yoshi, mahsuldorligi, fiziologik holati hisobga olingan holda ishlab chiqilgan oziqa me’yorini bilish kerak. Masalan, sog‘im sigirlarning ratsionidagi 1 oziqa birligida 100-110 g hazmlanuvchi protein, 6,5-7,0 g kalsiy, 4,0-4,5 g fosfor, 40-50 mg karotin va 7,0-7,5 g osh tuzi bo‘lishi lozim. Bu o‘rtacha semizlikdagi sigirlar uchun belgilangan. Agar sigirlar oriq bo‘lsa, ularga qo‘shimcha ravishda 1-2 oziqa birligi va 110-120 g hazmlanuvchi protein berish tavsiya etiladi.
Oziqa ratsionini tuzishda, chorva mollarining mineral moddalarga va mikroelementlarga bo‘lgan talabini hisobga olish maqsadga muvofiqdir. Ratsionda hisobga olinishi lozim bo‘lgan eng muhim makro va mikroelementlarga, kalsiy, fosfor, natriy, xlor, marganes, yod, magniy, kaliy, oltingugurt hisoblanadi. Bu moddalarning hayvon organizmida yetishmasligi oqibatida har xil kasalliklar kelib chiqishi va me’yoriy fiziologik jarayonning izdan chiqishi mumkin. Masalan, marganes yetishmasa sigirlarda kuyga kelish va otalanish jarayonlari sustlashadi, ularda bola tashlash holatlari kuzatiladi. Organizmda yodning kamligi jinsiy voyaga yetilishni kechiktiradi. Kobaltning etishmasligi esa sigirlarning qisir qolishiga, misning yetishmasligi oshqozon-ichak faoliyatining buzilishiga hamda orqa miyaning zararlanishiga, ruxning yetishmasligi organizm o‘sishining susayishiga sababchi bo‘ladi.
Chorva mollariga ratsion tuzishda, ularning vitaminlarga bo‘lgan ehtiyojini ham hisobga olish zarur. Xususan, sog‘in sigirlar karotin, D va E vitaminlariga nihoyatda sezgir bo‘ladi.
Sigirlarning kundalik sut sog‘ish miqdori 10 kg ni tashkil etganda har bir oziqa birligida 105-111 g hazmlanuvchi protein bo‘lsa, kunlik sut sog‘imi 20 kg va undan ko‘p bo‘lganda bu ko‘rsatkich  111-112 g ni tashkil qiladi.
Sog‘im sigirlarga oziqalarini me’yorlashda mineral moddalar va mikroelementlar me’yor darajasida bo‘lishini hisobga olish zarur.
Xo‘jalikdagi mavjud yem-xashak turlariga qarab kunlik, oylik, va mavsumiy ratsionlar tuziladi.
Chorva mollariga oziqa ratsionini tuzishda yem-xashakning aniq miqdori, to‘yimlilik darajasii, makro va mikroelementlar, vitaminlar miqdori ko‘rsatilishi shart. Oziqa ratsionlari asosida har bir fermer xo‘jaligida oylik oziqa sarflash miqdori va oziqa balansi tuziladi.
Turlicha vazndagi sog‘im sigirlar uchun na’munaviy ratsionlar 2-jadvalda keltirilgan.
2-jadval
Sog‘im sigirlar uchun oziqlantirish ratsionlari

	Ratsion tarkibidagi oziqalar
	Kunlik sog‘in miqdoriga ko‘ra beriladigan oziqalar miqdori, kg

	
	10
	15
	20
	25

	1
	2
	3
	4
	5

	Sigirlarning tirik vazni 400-450 kg bo‘lganda

	Yoz fasli uchun

	Ko‘k o‘tlar
	45
	50
	55
	57

	Omixta yem
	3,5
	5,5
	8,0
	10,5

	Osh tuzi
	0,06
	0,08
	0,1
	0,12

	Mononatriy fosfat
	0,3
	0,3
	0,3
	0,3

	Jami oziqa birligi
	11,2
	13,8
	17,5
	19,5

	Jami quruq modda
	13,2
	17,0
	20,5
	21,1

	Qish fasli uchun

	Beda pichani
	5,0
	5,0
	5,0
	7,0

	Makkajo‘xori silosi
	10,0
	10,0
	11,0
	14

	Beda senaji
	8,0
	10,0
	11,0
	11,0

	Oziqabop lavlagi
	10,0
	13,0
	17,0
	20,0

	Omixta yem
	3,5
	5,5
	8,0
	10,5

	Osh tuzi
	0,06
	0,08
	0,1
	0,12

	Mononatriy fosfat
	0,2
	0,2
	0,2
	0,2

	Jami oziqa birligi
	11,3
	14,0
	17,5
	20,0

	Jami quruq modda
	14,0
	17,3
	20,5
	21,5

	Sigirlarning tirik vazni 500-550 kg bo‘lganda

	Yoz fasli uchun

	Ko‘k o‘tlar
	46
	50
	55
	58

	Omixta yem
	3,5
	5,5
	8,0
	10,5

	Osh tuzi
	0,07
	0,09
	0,1
	0,12

	Mononatriy fosfat
	0,3
	0,3
	0,3
	0,3

	Jami oziqa birligi
	11,5
	14,0
	17,8
	20,0

	Jami quruq modda
	14,5
	17,1
	20,5
	22,4

	Qish fasli uchun

	Beda pichani
	5,5
	6,5
	7,5
	7,5

	Makkajo‘xori silosi
	10,0
	10,0
	14,0
	14

	Beda senaji
	8,0
	10,0
	10,0
	10,0

	Oziqabop lavlagi
	10,0
	15,0
	20,0
	20,0

	Omixta yem
	3,5
	5,5
	8,0
	10,5

	Osh tuzi
	0,07
	0,09
	0,1
	0,12

	Mononatriy fosfat
	0,2
	0,2
	0,2
	0,2

	Jami oziqa birligi
	11,7
	14,6
	17,9
	20,3

	Jami quruq modda
	14,8
	18,5
	21,2
	23,5



Sog‘im sigirlarni oziqlantirish. Sog‘im sigirlarni oziqlantirishda, ularning sut hosil qilish va sog‘lom yashashi uchun zarur bo‘lgan to‘yimli, biologik aktiv moddalarga bo‘lgan ehtiyojini qondirishga asoslangan bo‘lishi shart. Chorva mollarining to‘yimli moddalarga bo‘lgan ehtiyoji ularning mahsuldorligiga, fiziologik holatiga, yoshiga qarab o‘zgaradi. Sigirlarning mahsuldorligi qancha yuqori bo‘lsa ratsiondagi har bir kilogramm oziqada shuncha ko‘p miqdorda hazmlanuvchi protein bo‘lishi kerak. Buni ratsion tarkibida konsentrat oziqalar va omixta yem tarkibiga kiruvchi karbomid konsentrati va ammoniy tuzlari hisobiga erishiladi. Turli mahsuldorlik va vazndagi sog‘im sigirlar uchun oziqlantirish me’yorlari 3-jadvalda keltirilgan.
3-jadval
Sog‘im sigirlarni (sutining yog‘liligi 3,7-4,0 % bo‘lganda) oziqlantirish me’yorlari
	Kunlik sut sog‘imi, kg
	Bir kunda har bir sigirga talab qilinadi

	
	oziqa birligi
	quruq modda, kg
	hazmla-
nuvchi protein, g
	osh tuzi, g
	kalsiy, g
	fosfor, g
	karotin, mg

	Tirik vazni 400 kg bo‘lganda

	4
	6,0
	8,5
	620
	35
	35
	25
	220

	6
	7,0
	9,6
	730
	45
	45
	30
	270

	8
	9,0
	11,6
	940
	50
	50
	35
	320

	10
	11,0
	13,6
	1160
	60
	60
	40
	370

	12
	12,0
	14,1
	1290
	70
	70
	45
	420

	14
	13,5
	15,5
	1420
	75
	75
	55
	470

	16
	14,5
	17,5
	1560
	85
	85
	60
	520

	18
	16,0
	18,0
	1800
	90
	90
	70
	570

	20
	17,5
	18,5
	1950
	100
	100
	75
	620

	22
	18,0
	18,8
	2000
	110
	110
	80
	670

	24
	18,8
	19,0
	2160
	115
	115
	85
	720

	26
	20,0
	20,0
	2220
	125
	125
	95
	770

	Tirik vazni 500 kg bo‘lganda

	6
	7,6
	11
	079
	50
	50
	30
	300

	8
	9,0
	12,7
	950
	55
	55
	35
	350

	10
	11,5
	14,5
	1220
	65
	65
	40
	400

	12
	12,6
	15,5
	13400
	70
	70
	45
	450

	14
	13,6
	16,5
	1470
	80
	80
	55
	500

	16
	14,6
	17,5
	1600
	90
	90
	60
	550

	18
	16,6
	18,0
	1840
	95
	95
	70
	600

	20
	17,7
	19,0
	1980
	105
	105
	75
	650

	22
	18,9
	20,0
	2030
	115
	115
	80
	700

	24
	19,1
	20,5
	2180
	120
	120
	85
	750

	26
	20,4
	21,0
	2340
	130
	130
	95
	800

	28
	21,7
	22,0
	2400
	135
	135
	100
	850

	30
	23
	23,0
	2560
	145
	145
	105
	900




Yosh sigirlarning sut mahsuldorligini oshirishda sutni ko‘paytirish tadbirlaridan biri – ularni sersut (razdoy) qilishdir. Buning uchun sigirlar tug‘uruqxonadan chiqqandan so‘ng molxonada alohida bog‘lanadi. So‘ngra har bir sigirga me’yordagidan 2-2,5 kg ziyod qo‘shimcha oziqa birligi (konsentrat oziqa, sifatli beda pichani,  xashaki lavlagi) qo‘shib beriladi. Sersut qilish tadbiri 90 kun davom etadi. Agar sersut qilish davomida sigir o‘z mahsulotini 5 kun ichida qo‘shimcha oziqa birligi olayotgan holda ko‘paytirmasa, unda avvalgi oziqlantirish me’yori qoldiriladi, agar ko‘paytirsa, u holda yana qo‘shimcha oziqa birligi qo‘shib berilaveradi. Sersut qilishda har bir sigir uchun mahsulot alohida hisobga olinib, kunlik ratsionlar tuziladi.
Sigirlarni bir kecha-kunduzda 4-5 marta oziqlantirish yaxshi natija beradi. Oziqalar, xususan qish davrida maydalab, aralashtirilib qayta ishlangan holda berilishi lozim. Yoz oylarida esa iloji boricha kunning salqin vaqtlarida, ya’ni erta tongda, kun isigunga qadar va kunning ikkinchi yarmida ko‘k o‘t berilishi lozim.
Sersut qilish davrida mahsuldor sigirlarni bir kunda uch marta, qolganlarini 2 marta (ertalab va kechqurun) sog‘ish tavsiya etiladi.
Bo‘g‘oz sigir va g‘unojinlarni oziqlantirish. Bo‘g‘oz sigir va g‘unojinlarni sifatli yem-xashak bilan yetarli miqdorda oziqlantirish, ularni kelajakda sersut bo‘lishining asosiy omilidir. Agar bo‘g‘ozlik davrida oziqlantirish sifatli va to‘la qimmatli bo‘lmasa, ona mollar o‘zi va homilasining rivojlanishi uchun tanasidagi zahira moddalarni sarflaydi. Bu esa kelgusida o‘zining sog‘ligi va homilaning me’yor darajada o‘sishiga salbiy ta’sir ko‘rsatadi. Shuning uchun ham bo‘g‘oz sigirlarni nafaqat to‘yimli oziqlantirish, balki uning tug‘ishiga 50-60 kun qolganda sutdan chiqarish ham maqsadga muvofiqdir. Bo‘g‘oz sigirlar ratsioniga sifatli beda pichani, ildizmevalar va omixta yem kiritib, to tuqqanga qadar har bir sigir vaznining 50-60 kg gacha ortishiga erishish lozim. Shu bilan birga har kuni bo‘g‘oz sigir va g‘unojinlar ratsioniga 40-50 g tuz, yanchilgan bo‘r qo‘shib berish tavsiya qilinadi. Sigirlar tug‘ishdan ikki hafta oldin silos bilan oziqlantirish to‘xtatiladi, bu davrda ular uchun asosan sifatli beda pichani berish lozim.
Agar bo‘g‘oz sigirlar ratsionida mineral moddalar yetarli bo‘lmasa, ularning o‘rni makro va mikroelementli birikmalar (premikslar) bilan to‘ldiriladi. Bunday qo‘shilmalar respublikamizda ishlab chiqariladi va barcha zooveterlnariya do‘konlarida sotiladi.
 Bo‘g‘oz sigirlarning vazni va ulardan qancha sut olish mumkinligini hisobga olgan holda oziqlantirish me’yorlari 4-jadvalda keltirilgan.






4-jadval
Sutdan chiqqan bo‘goz sigirlar uchun oziqlantirish me’yorlari

	Tirik vazni, kg
	Bir kunda har bir sigirga talab qilinadi

	
	oziqa birligi
	quruq modda, kg
	hazmlanuvchi protein, g
	osh tuzi, g
	kalsiy, g
	fosfor, g
	karotin, mg

	Bir yillik sut mahsuldorligi 3000-3500 kg bo‘lganda

	300
	5,5
	9,0
	650
	30
	45
	200
	285

	350
	6,0
	9,5
	700
	35
	55
	220
	299

	400
	6,6
	10,0
	755
	40
	60
	240
	310

	450
	7,0
	10,5
	780
	45
	70
	260
	330

	500
	7,7
	11,5
	850
	50
	80
	280
	350

	Bir yillik sut mahsuldorligi 4000-5000 kg bo‘lganda

	350
	7,5
	10,0
	800
	40
	65
	325
	370

	400
	8,0
	10,5
	850
	45
	70
	350
	390

	450
	8,5
	11,0
	900
	50
	80
	375
	420

	500
	8,8
	11,5
	970
	55
	90
	400
	450

	550
	9,4
	12,0
	1050
	60
	95
	420
	480

	550
	9,7
	12,5
	1100
	65
	100
	440
	530



Bo‘g‘oz sigir va g‘unojinlarning vazni hamda ulardan olinadigan sut miqdorini hisobga olgan holda yoz oylarida quyidagi miqdorda oziqa berish tavsiya etiladi: 35-40 kg ko‘k o‘t, 1-2 kg beda pichani, 2 kg konsentrat oziqalar, 55-56 g osh tuzi, qish oylarida 4-5 kg beda pichani, 20-28 kg makkajo‘xori silosi, 4-6 kg xashaki lavlagi, 2 kg somon, 2-2,5 kg konsentrat oziqa, 50-60 g osh tuzi.
Yosh buzoqlarni oziqlantirish.  Yangi tug‘ilgan buzoqlarning ovqat hazm qilish a’zolari ancha nozik va rivojlanmaganligi uchun dag‘al xashaklarni iste’mol qilaolmaydi. Shuning uchun ularga birinchi 10 kunligida faqatgina o‘z onalarining og‘iz suti bilan oziqlantiriladi. O‘n birinchi kundan boshlab buzoqlar sifatli beda pichani eyishga o‘rgatiladi.
Yosh buzoqlar me’yor darajasida o‘sishi, rivojlanishi hamda semirishini ta’minlaydigan oziqlantirish sxemalari va me’yorlariga asosan oziqlantiriladi. 
Buzoqlarning dastlabki o‘sish davrida, ularga ichiriladigan sutga alohida e’tibor berilishi lozim. Buzoqlar onasidan ajratilib alohida uycha-profilaktoriyda saqlanayotganda faqat sog‘lom sigirlarning suti 3 mahal – ertalab soat 6, tushda 12 va kech soat 18 da ichiriladi. Sutning harorati ichirilishidan oldin 36-38oC bo‘lishi kerak. Buzoqlar 20 kunligidan boshlab omixta yemga o‘rgatiladi va asta-sekin uning miqdori ko‘paytirib boriladi. Bir oylik buzoqlarga kuniga 400-500 g, 2 oyligida esa 1 kg gacha omixta yem beriladi. Yosh buzoqlarning mineral moddalarga bo‘lgan ehtiyojini qondirish maqsadida ularga bo‘r, osh tuzi va boshqa mineral qo‘shilmalar beriladi.
Buzoqlar 60 kunligidan boshlab individual katakchalardan guruh-guruh qilib saqlanadigan ochiq havoda joylashtirilgan maxsus maydonchalarga yoki yayratish maydonchasi bo‘lgan binolarga o‘tkaziladi. Bu maydonchalarda buzoqlar 6-8 boshdan guruhlarga ajratilib, 6 oylikkacha parvarishlanadi. Buzoqlar guruhlarga ajratilayotganda yoshi va vazni bo‘yicha teng bo‘lishiga rioya qilinadi.
Bir bosh uchun bino ichida 2 m2 , ochiq maydonda esa 4 m2 joy bilan ta’minlanadi.
Oziqlantirish ratsionlari xo‘jalikda mavjud oziqalarga asosan tuzilishi hamda ular buzoqlarning me’yor darajasida o‘sib rivojlanishini ta’minlashi zarur. 
Yoz davrida sutdan chiqqan buzoqlar uchun beda, makkajo‘xori, javdar va boshqa oziqabop ekinlar ko‘k massasi hamda konsentrat oziqalar, qish davrida esa makkajo‘xori silosi, xashaki lavlagi, beda pichani, somon, o‘t uni va konsentrat ozuqalar asosiy oziqalar hisoblanadi.
Mineral moddalar manbai sifatida osh tuzi, bo‘r, suyak uni monokalsiyfosfatdan foydalanish mumkin. Buzoqlarga osh tuzi, bo‘r sof holda beriladi. Suyak uni va monokalsiyfosfat omixta yemga qo‘shiladi. O‘sib borayotgan buzoqlarning mikroelementlarga bo‘lgan talabini qondirish uchun ratsionga temir, marganes, mis, rux, kobalt va yodlangan kaliy tuzlari kiritiladi.

2-savolning bayoni. Yem-xashak yetishtirish va tayyorlash texnologiyasi. Yem-xashak yetishtirishni jadallashtirish, mavsum davomida don va oziqa ekinlaridan ikki marta hosil olish texnologiyasi bo‘yicha Namangan tumanidagi “Ijodkor” ilmiy ishlab chiqarish birlashmasining ish tajribalari takroriy va oraliq oziqabop ekinlarini parvarishlashning intensiv texnologiyasini joriy etish, oziqa yetishtirishni ko‘paytirishda juda katta imkoniyatlar mavjudligini ko‘rsatdi.
Ushbu texnologiyani amalga oshirish, asosan, quyidagi ikki omilga bog‘liq:
1. Takroriy va oraliq oziqa ekinlarini tanlash, ulardan foydalanish, bunda asosiy e’tibor quyidagilarga: a) qurg‘oqchilikka, sho‘rga, kasallik va zararkunandalarga chidamli, serhosil, tezpishar, oziqa uchun mo‘ljallangan oq jo‘xori navlari, qand jo‘xori va sudan o‘ti duragaylaridan foydalanishga qaratilishi lozim. Ular takroriy ekin talablariga to‘la javob beradi. Boshoqli don ekinlari o‘rimi boshlanishidan to iyul oyining ikkinchi dekadasigacha ekiladi, makkajo‘xoriga nisbatan kam suv sarflaydi, kam urug‘ sarflagan holda bir gektar hisobiga 300-400 sentnerdan ko‘k massa beradi; b) oraliq ekin sifatida ekiladigan tritikale, keng bargli suli, ularning don-dukkakli ekinlar bilan aralashmasiga. Bular boshoqli don ekinlari o‘rilgandan so‘ng kechroq muddatlarda 20 iyuldan 10 avgustgacha ekilib, oktyabr-noyabr oylarida sovuq tushgandan so‘ng o‘riladi va 150-200 sentner ko‘k massa beradi. 
2. Moddiy xarajatlarni, ekish muddatini keskin qisqartiruvchi, boshoqli don ekinlari o‘rimidan keyin peshma-pesh ekish imkoniyatini beruvchi haydamasdan bir yo‘la ekish texnologiyasiga.
Oziqa yetishtirishda bunday intensiv texnologiyalarning joriy etilishi natijasida 1 ga maydondan 15 tonnadan ortiq  oziqa birligi olish mumkinligi bir necha yilgi tajribalarda isbotlandi.
Intensiv texnologiyaning joriy etilishi mavjud ekin maydonlaridan 3-4 marta ko‘p yem-xashak olish imkonini beradi. Bu esa o‘z navbatida chorvachilik mahsulotlari ishlab chiqarishni jadallik bilan ko‘paytirishni ta’minlaydi. Bunda qurg‘oqchilikka, sho‘rga chidamli, serhosil, qand moddasi ko‘p universal ekin-qand jo‘xoridan keng foydalanish, tritikale, keng bargli suli, xashaki no‘xot, raps, kungaboqar va boshqa ekinlar urug‘ini qo‘shib ekishga asoslangan oraliq ekinlarini ko‘paytirish, ko‘p o‘rimli qand jo‘xori va sudan o‘ti duragayidan foydalanish asos qilib olingan.

Bir gektar maydondan 15 tonnadan ortiq oziqa birligi olish usullari. 
1-usul: avgust, sentyabr oylarida ekinlardan bo‘shagan maydonlar fosforli o‘g‘itlar, go‘ng solinib chuqur haydaladi. Tekislab tritikalening kumushsimon prag navi 60-70 kg, xashaki no‘xotning Vostok-84 navi 30-40 kg, keng bargli sulining “O‘zbekiston”navi - 50-60 kg, raps 1-2 kg aralashtirilib C 3-3,6 seyalkasi bilan ekiladi.
Ekishning qulay muddati sentyabr oyining oxiri oktyabr oyining birinchi dekadasidir.
Fevral – mart oylarida azotli o‘g‘itlar bilan o‘g‘itlanib ikki marta sug‘oriladi. Aprel oyining ikkinchi yarmida o‘rilib, o‘rniga chigit ekish mumkin. May oyining ikkinchi yarmida o‘rilganda sifatli donli senaj bostirish mumkin, gektar hisobiga 350-400 sentner don aralash ko‘k massa olinadi yoki 8-10 tonna oziqa birligi yig‘ib olinadi. May oyining ikkinchi yarmida  o‘rilganda, o‘rniga haydamasdan maxsus moslama bilan qo‘sh qatorlab qand jo‘xori 8-10 kg, makkajo‘xori 40-60 kg ekiladi. Bu ekinlardan 400-500 sentner hosil olinadi. Bu 10-12 tonna oziqa birligini ta’minlaydi. Shunday qilib, oraliq va asosiy ekin hisobiga har gektar yerdan 20 tonnadan ortiq oziqa birligi olish mumkin. Bunda makkajo‘xori va qand jo‘xorining baland bo‘yli kechki navlaridan foydalanish  lozim.
2-usul: Ko‘p o‘rimli qand jo‘xori va sudan o‘ti duragayi 60 sm li sxemada 1-2 qator, 90 sm li sxemada 2 qator ekiladi. 8-10 kg urug‘ sarflanadi. Dastlab sekin o‘sadi. Boshoq chiqarmasdan o‘rib olinadi, har o‘rimdan so‘ng kultivatsiya qilib o‘g‘itlanishi lozim.
Vegetatsiya davomida 3-4 marta o‘rilib 800-1000 s. ko‘k massa hosili yoki 16-20 t. oziqa birligi olish mumkin.
3-usul: Qand jo‘xori + makkajo‘xori 60 sm li sxemada qo‘sh qatorlab, 90 sm li sxemada 3 qator mart-aprel oylarida ekiladi. Qand jo‘xoridan 8-10 kg, makkajo‘xoridan 35-40 kg urug‘ sarflanadi. Iyul oyida o‘rib olinadi. O‘rib olishda 10-12 sm qoldirib o‘rish kerak, kultivatsiya qilib o‘g‘itlanadi. Oktyabr oyining birinchi yarmida ikkinchi hosil olinadi. Bir gektar hisobiga 800-1000 sentner ko‘k massa yoki 19-24 tonna oziqa birligi olish mumkin.

Dag‘al oziqalar. Dag‘al oziqalar asosan pichan, somon, turli xildagi o‘simliklarning (makkajo‘xori, g‘o‘zapoya, oqjo‘xori, kungaboqar va h,k,) poyasi, so‘tasi va chanog‘idan iboratdir.
Pichan barcha turdagi dag‘al oziqalar ichida ko‘proq foydalaniladi. Ayniqsa beda pichani ot, qo‘y va qoramollar uchun muhim oziqa hisoblanadi. Uning kimyoviy tarkibi va sifati bedani o‘stirish jarayonida qo‘llaniladigan agrotexnika tadbirlariga va shonalash (gullash) vaqtida o‘rib olinishiga, quritish va saqlash texnologiyasiga bog‘liq.
Pichanning kimyoviy tarkibi uning sifatiga ko‘ra turlicha. Masalan, 4-26 % protein, 3-7 % yog‘, 20-35 % kletchatka, 28-49 % AEM (azotsiz ekstrakt modda), 3-11 % kuldan iborat. 1 kg sifatli beda pichanida 0,45-0,50 gacha oziqa birligi bo‘lishi mumkin.
Silos tayyorlash texnologiyasi. Silos makkajo‘xori va oq jo‘xoridan tayyorlanadi. Buning uchun ularni dumbulligida poyasi bilan o‘rib-yig‘ib olinadi. Siloslanadigan ko‘k massaning namligi 65-70 % bo‘lishi kerak. Namlik kamroq bo‘lsa silos dag‘al bo‘ladi, yaxshi yetilmaydi, namligi yuqori bo‘lganda esa bijg‘ish jarayoni jadallashib, oziq moddalarning ko‘p miqdori nobud bo‘ladi, kislotalik darajasi oshadi va silosning sifati pasayadi. 
Bijg‘ish jarayonida silosning nobud bo‘lishini kamaytiradigan eng muhim shart - siloslanayotgan massani tez-tez, 2-4 kun ichida va uzluksiz ravishda chuqurga (xandaklarga) bostirish hamda og‘ir, zanjirli traktorlar bilan zichlashdir. Xom-ashyoni o‘rish, tashish va bostirish uzluksiz, yagona bir ishlab chiqarish jarayonidir. Chuqurni to‘ldirish davrida uzoq davom etadigan to‘xtalishlar (6-12 soatdan ortiq) yuza qavatining qizib ketishiga, badbo‘y hid kelishiga sabab bo‘ladi.
Silos massasi bilan to‘ldirilgan chuqurning ustuni sintetik plenkalar bilan yopilib, plenka ustiga 50-60 sm qalinlikda paxol, yoki 6-10 sm qalinlikda tuproq yotqizish kerak.
Agar, yuqori namlikdagi (75 % dan ortiq) makkajo‘xori va oq jo‘xorini siloslaganda 1 t. ko‘k massaga 60-120 kg maydalangan somon qo‘shiladi.
Doni yig‘ib olingan quruq makkajo‘xori poyalaridan, yaxshilab maydalangan, suv yoki shakar moddalariga boy sabzavot hamda poliz ekinlari chiqindilari bilan aralashtirib ham yaxshi silos olish mumkin. Xom ashyo namligi 65-70 % dan oshmasligi kerak.
Sifatli silos nordonroq, xushta’m bo‘lib, meva hidi kelib turadi. Shuning uchun chorva mollari uni ishtaha bilan eydi. Bunday silosda 2-2,5 % gacha sut va sirka kislotasi bo‘lib, 60-75 foizini sut kislotasi tashkil qiladi. Silosning kislotalik darajasi kamaysa chirish jarayonlari faollashadi.
Bir kilogramm sifatli 1 klass silosda 0,24 gacha oziqa birligi mavjud.
Senaj tayyorlash texnologiyasi. Ko‘p yillik dukkakli ekinlar (asosan bedadan) o‘rilgandan keyin, 1-2 sutka davomida ko‘k massani 45-55 % namlikkacha so‘litib senaj tayyorlanadi. Senaj tayyorlanadigan massa xuddi silos kabi maxsus xandaklarga joylanib, zichlab, havo kirmaydigan qilib saqlanadi. Senaj o‘zining fizik-kimyoviy xususiyati bo‘yicha qariyb pichan va silosga teng. Senaj texnologiyaga amal qilingan holda tayyorlansa, undagi protein, karotin va engil hazmlanadigan uglevodlar yaxshi saqlanadi. Shuning uchun ham u biologik xususiyati bo‘yicha yangi o‘rilgan o‘tga yaqin turadi.
Omixta yem va aralash oziqalar maxsus retsept asosida tayyorlanadi, bunda har qaysi turdagi va mahsulot yo‘nalishidagi hayvonlarning barcha xususiyatlari hisobga olinadi. Jumladan, sog‘im sigirlar uchun tayyorlanadigan (60-4) retsepti quyidagicha: 20 % o‘t uni, 28 % makkajo‘xori yoki javdar yormasi, 35 % arpa yoki suli yormasi, 7 % kunjara, 5 % lavlagi to‘ppasi, 2,5 % mochevina, 1,5 % ftorsizlantirilgan fosfat va 1 % osh tuzidan iborat. 1 kg omixta yem tarkibida 0,92 oziqa birligi, 165 g hazmlanuvchi protein, 10,5 g kalsiy, 6,8 g fosfor bo‘lishi mumkin. Shuningdek, omixta yemga premiks (vitaminlar , temir, mis, rux kabi mikroelementlar aralashmasi) qo‘shiladi.
Donador (granulalangan) oziqalar o‘t uni, yem va vitaminlardan hamda turli xil mineral moddalar qo‘shib tayyorlanadi. Dondor oziqalar chorva mollari va parrandalar turini hisobga olgan holda har xil yiriklikda tayyorlanadi. Masalan, parrandalar uchun 1-2 mm dan 5 mm gacha, cho‘chqa bolalari uchun 7 mm, katta yoshdagi cho‘chqalar uchun 9-10 mm, buzoqlar uchun 16 mm, sigirlar uchun 25 mm.
Briketlangan oziqalar pichan, somon, kunjara, don va boshqalar aralashmasini maydalab, presslangan holda tayyorlanadi. Briketlangan oziqalar tarkibi quyidagicha bo‘lishi mumkin. Qoramollar uchun tayyorlanganda: makkajo‘xori so‘tasi yoki boshoqli don poyasi 40-90 %, javdar yormasi 5-15 %, shuningdek, kunjara, shrot, qand lavlagi, ftorsizlantirilgan fosfat, osh tuzi, karbamid bo‘lishi mumkin. Otlar uchun tayyorlanganda: 40-50 % pichan, 27-35 % arpa va boshqa qo‘shimchalar bo‘ladi.

3-savolning bayoni. Oziqalarni qayta ishlash va mollarga berish texnologiyasi. Sifatli pichanni mollarga maxsus ishlovsiz berish mumkin. Lekin ratsionda somon salmoqli o‘rinni tashkil qilsa, unga maxsus ishlov berish talab qilinadi.
Birinchidan, u maydalanadi va ba’zan yem bilan yoki maydalangan ildizmevalar bilan aralashtiriladi. Ana shunda uni mollar ishtaha bilan eydi. Somon otlar uchun 1,5 sm, kavsh qaytaruvchi hayvonlar uchun 3-5 sm uzunlikda maydalanadi.
Ikkinchidan, somonni bug‘lash kerak. Bunda mog‘orlangan, zax yerda qolgan somon zararsizlantiriladi, sifati va ta’mi yaxshilanadi. Kuzatishlarga qaraganda yuqori bosimda  bug‘lantirilgan somonning to‘yimliligi va hazm bo‘lish xususiyati deyarli ikki marta oshar ekan.
Uchunchidan, somon o‘z-o‘zidan qizdiriladi. Buning uchun devorlari nam o‘tkazmaydigan qilib ishlangan maxsus o‘ralar tayyorlanadi. Maydalangan somon ana shu o‘ralarga 20-30 sm qalinlikda solinib, kuchsiz namokob bilan namlanadi (100 kg somonga 70-80 litr hisobida) va ustiga kepak sepiladi. Shu tariqa bir necha qavat qilib o‘ra to‘ldiriladi. Uning ustiga sim to‘r, taxta va h.k. qo‘yilib og‘ir tosh yoki boshqa narsa bilan bostirib qo‘yiladi. Oradan 3-4 kun o‘tkach, somon tarkibida organik moddalar va kislotalar hosil bo‘ladi, natijada uning mazasi va hazm bo‘lishi yaxshilanadi.
To‘rtinchidan kimyoviy moddalar yordamida (1-1,5 % karbamid, soda, ammiakli suv va so‘ndirilgan ohak) ishlov beriladi.
Somonni ishqorlash uchun 2-3 % li  Na2CO3 dan foydalaniladi va aralashma 5-6 soatda tayyor bo‘ladi. Somonni mollarga berishdan oldin toza suvda chayiladi. Ohakli suvdan foydalanishda maydalangan somon yashiklarga solinib, ustidan isitilgan suv quyiladi, so‘ngra ohakli suv eritmasi solinadi, 3-5 kun o‘tgach, massa toza suv bilan yuviladi va mollarga beriladi.
Ammiakli suvdan foydalanishda g‘aramlangan somon ustiga u yaxshilab sepiladi va polietilen plenka bilan berkitib qo‘yiladi. 4-5 kun o‘tgach, ochiladi va ammiakning hidi tarqalib bo‘lgach mollarga berilaveradi. Bu usuldan foydalanganda ferma xizmatchilari himoya ko‘zoynagi, protivogaz, fartuk, qo‘lqop va rezina etiklar kiyib olishlari maqsadga muvofiqdir.
Achitqilar (xamirturush) ham yem-xashakni mollarga berishga tayyorlashda salmoqli o‘rin tutadi. Masalan, kepak, don yormasi, kunjara, shrot kabilarga achitqi qo‘shilsa, tarkibi vitamin, oqsil moddalarga boyiydi va ta’mi yaxshilanadi. Agar 0,5-1 kg xamirturushni 5,0 l suvda eritib, 100 kg quruq oziqaga qo‘shilsa, u hayvonlar uchun (ayniqsa qoramollar va qo‘ylar uchun) juda yaxshi oziqa hisoblanadi. 
                              Muhokama uchun savollar.
1. Sog‘im sigirlarni oziqlantirishda asosan nimalarga e’tibor berish zarur?
2. Bo‘g‘oz sigirlarni oziqlantirishning o‘ziga xos xususiyatlari to‘g‘risida tushuncha bering?
3. Yosh buzoqlarga necha kunligidan boshlab konsentrat oziqa va ko‘k o‘t berishga o‘rgatiladi?
4. Ijodkor ilmiy ishlab chiqarish birlashmasining intensiv asosda oziqa yetishtirish texnologiyasining mohiyatini tushuntirib bering?
5. Silos tayyorlash texnologiyasini izohlab bering
6. Senaj tayyorlash texnologiyasi to‘g‘risida tushuncha bering
7. Omixta yem va aralash ozuqalar qanday tayyorlanadi?
8. Donador va briketlangan oziqalar tayyorlash qanday amalga oshiriladi?
9. Nima uchun dag‘al oziqalarni mollarga berishdan oldin qayta ishlov beriladi?
10. Somonni ishqorlash qay tartibda amalga oshiriladi?

